Н А Р Е Д Б А
ЗА УСЛОВИЯТА И РЕДА ЗА ЗАПИСВАНЕ, ОТПИСВАНЕ И ПРЕМЕСТВАНЕ  НА ДЕЦА В ОБЩИНСКИТЕ ДЕТСКИ ГРАДИНИ НА ТЕРИТОРИЯТА НА ОБЩИНА АВРЕН
Г л а в а   п ъ р в а

ОБЩИ ПОЛОЖЕНИЯ

Чл. 1. С тази Наредба се определя реда и условията за записване, отписване и преместване на деца в общинските детски градини /ДГ/ на територията на община Аврен.
Чл. 2. Детската градина е институция в системата на предучилищното и училищното образование, в която се отглеждат, възпитават, социализират и обучават деца от тригодишна възраст до постъпването им в I клас в съответствие с държавния образователен стандарт за предучилищното образование.
Г л а в а   в т о р а

ПОСТЪПВАНЕ, ПРЕМЕСТВАНЕ И ОТПИСВАНЕ НА ДЕЦА

В ДЕТСКАТА ГРАДИНА

Раздел I

Постъпване на деца в детска градина

Чл. 3. (1) Децата постъпват в детската градина не по-рано от учебната година, която започва в годината на навършване на тригодишната им възраст. 
(2) За предучилищно образование по преценка на родителя и/или при липса на яслена група в съответното населено място, както и при наличие на свободни места в детската градини може да постъпят и деца, навършили две години към началото на учебната година на постъпването. Предучилищното образование в тези случаи се осъществява при условията и по реда на Наредба № 5 от 3.06.2016 г. за предучилищно образование .“

(3) В детската градина може да се разкриват яслени групи за отглеждане на деца от 10-месечна до тригодишна възраст.

(4) Постъпването на децата в детската градина се осъществява целогодишно, при наличие на свободни места.

(5) Свободни места в детската градина са местата в рамките на определения брой по чл. 5 ал. 1 от тази Наредба, които са останали незаети след записване на всички желаещи деца към определен момент.

Раздел II

Продължителност на предучилищното образование. Групи.

Чл. 4. (1) Предучилищното образование осигурява възпитание, социализиране, обучение и отглеждане на децата до постъпването им в I клас.

(2) Предучилищното образование е задължително от учебната година, която е с начало в годината на навършване на 4-годишна възраст на детето, като родителите избират една от формите по чл. 67 от Закона за предучилищното и училищното образование (ЗПУО), съгласно който основните форми на педагогическо взаимодействие се осъществяват при целодневна, полудневна, почасова или в самостоятелна организация по избор на родителя при условия и по ред, определени с държавния образователен стандарт за предучилищното образование. Самостоятелната организация се одобрява след решение на експертна комисия към регионалното управление на образованието.
Чл. 5. (1) Броят на групите и броят на децата в група се определя от Директора на детската градина след съгласуване с педагогическия съвет при спазване на държавния образователен стандарт за финансирането на институциите и на държавния образователен стандарт за физическата среда и информационното и библиотечно осигуряване на детските градини, училищата и центровете за подкрепа за личностно развитие.

(2) Предучилищното образование се организира във възрастови групи, както следва:

1. първа възрастова група: 3-годишни – 4-годишни деца; съответно, в случаите на чл. 3, ал. 2, 2-годишни – 4-годишни деца;     

2. втора възрастова група: 4-годишни – 5-годишни деца; 

3. трета подготвителна възрастова група: 5-годишни – 6-годишни деца; 

4. четвърта подготвителна възрастова група: 6-годишни – 7-годишни деца. 

(3) Продължителността на предучилищното образование във всяка възрастова група по ал. 2 е една учебна година. 

(4) Задължителното предучилищно образование се осъществява във втора, трета и четвърта подготвителна възрастова група.“

Чл. 6. (1) Децата от възрастовите групи по чл. 5, ал. 2 в зависимост от броя им се разпределят в групи.
(2) При недостатъчен брой на децата за сформиране на отделна група в съответната възрастова група, при спазване на чл. 5, ал. 1, могат да се сформират разновъзрастови групи, при условията на чл. 62 от ЗПУО.
Чл. 7. (1) Предучилищното образование се осъществява при целодневна, полудневна, почасова или самостоятелна организация.

(2) Целодневна и полудневна организация се осъществява в отделни групи в съответствие с чл. 6, ал. 1.

(3) Почасова организация се осъществява за отделно дете в групите за целодневна или полудневна организация, а самостоятелна – за отделно дете извън групите по чл. 6, ал.1.

(4) Видът на организацията на всяка група в детската градина или за отделно дете в случаите на почасова и самостоятелна организация се определя от директора на детската градина в съответствие с желанието на родителите след съгласуване с директора на дирекция „Образование, култура, туризъм и социални дейности“ /ОКТСД/ при Община Аврен.


Чл. 8.  (1) Децата, записани за задължително предучилищно образование в целодневна, полудневна и почасова организация, в периода на учебното време, могат да отсъстват само по здравословни или по други уважителни причини, удостоверени с документ от компетентен орган, както и по семейни причини.

(2) Отсъствията на децата по ал. 1 по семейни причини е допустимо за не повече от 10 дни за съответната учебна година с писмено уведомяване от родителите в срок, определен с Правилника за дейността на детската градина или училището.

(3) Извън случаите по ал. 2 отсъствие на децата, записани за задължително предучилищно образование, е допустимо и за времето на ваканциите, определени в училищното  образование за съответната година със заповед на министъра на образованието и науката, както и в случаите, когато присъственият образователен процес е временно преустановен по задължително предписание на компетентен орган, определен с нормативен акт. 

 Чл. 8а. (1) Когато поради извънредни обстоятелства присъствието във формите на педагогическо взаимодействие в детската градина или в училището е преустановено фактически или с акт на компетентен орган, след заповед на министъра на образованието и науката педагогическото взаимодействие в детската градина, съответно в училището, се осъществява, доколкото и ако е възможно, от разстояние в електронна среда чрез използване на средствата на информационните и комуникационните технологии и с участието на родителите.

(2) Когато поради извънредни обстоятелства присъствието във формите на педагогическо взаимодействие е преустановено фактически или с акт на компетентен орган за отделна група/отделни групи, педагогическото взаимодействие за периода на преустановяването след заповед на директора на детска градина или на училището се осъществява, доколкото и ако е възможно, от разстояние в електронна среда чрез използване на средствата на информационните и комуникационните технологии и с участието на родителите. Директорът на детската градина или на училището уведомява незабавно началника на РУО за преустановяването, за причините за това, както и за преминаването към педагогическо взаимодействие от разстояние в електронна среда.

(3) Педагогическото взаимодействие от разстояние в електронна среда подпомага придобиването на компетентностите по чл. 28, ал. 2 от Наредба № 5 от 3.06.2016 г. за предучилищно образование като използваните ресурси се избират от педагогическите специалисти в съответствие с възрастта на децата.

(4) Продължителността на педагогическото взаимодействие с дете от разстояние в електронна среда се определя от педагогическите специалисти в съответствие с възрастта на децата, но не може да надвишава 30 минути дневно.

(5) Проследяването на постиженията от осъщественото педагогическо взаимодействие от разстояние в електронна среда се извършва чрез наблюдение от страна на педагогическите специалисти и чрез обсъждане с родителите.

(6) В периода на провеждане на педагогическото взаимодействие от разстояние в електронна среда на децата не се пишат отсъствия.“

Чл. 8б. чл. 18, ал. 1(1) При обявена извънредна обстановка родителите на деца, записани в детската градина или училището, могат да подадат заявление за включване на детето в самостоятелна организация по   от Наредба № 5 от 3.06.2016 г. за предучилищно образование  до директора от 1-во до 5-о число на всеки месец.

(2) Към заявлението по ал. 1 се прилагат документите по чл. 18, ал. 3, т. 1, 3 и т. 4, буква "в" от Наредба № 5 от 3.06.2016 г. за предучилищно образование.
(3) Експертната комисия по чл. 18, ал. 2 от Наредба № 5 от 3.06.2016 г. за предучилищно образование  в 14-дневен срок от подаване на заявлението по ал. 1 и анализ на документите по ал. 2 одобрява или отказва да одобри включването на детето в самостоятелна организация.

(4) На местата на децата, записани в самостоятелна организация по ал. 1, не може да бъдат приемани други деца, които да посещават детската градина или съответно училището.

(5) Експертната комисия по чл. 18, ал. 2 от Наредба № 5 от 3.06.2016 г. за предучилищно образование  има право да откаже включването в самостоятелна организация, когато не е предоставен някой от документите по ал. 2 или няма осигурена среда за учене чрез игра, съобразена с възрастовите особености и гарантираща цялостното развитие на детето, както и за опазване на физическото и психическото му здраве и благополучие.“

(6) Педагогическите специалисти оказват подкрепа на семействата на децата, записани в самостоятелна организация по ал. 1, при условия и по ред, определени в правилника за дейността на детската градина или училището.

Раздел III

Преместване и отписване

Чл. 9. (1) Преместването на деца в детските градини се осъществява целогодишно при наличие на свободни места в приемащата детска градина.

(2) Родителите/настойниците, както и лицата, при  които са настанени за отглеждане деца по реда на чл. 26 от Закона за закрила на детето (близки, роднини, приемни семейства) подават писмено заявление, с което заявяват желание детето да бъде преместено в друга детска градина.

(3) (отменена с Решение №1018 по протокол от редовно заседание  № 38 на Общински съвет – Аврен, проведено на  28.02.2023 г.)
(4)  (отменена с Решение №1621/24.07.2018 г. на Административен съд Варна, в сила от 11.08.2018 г.)
Чл. 10. (1) Децата в детските градини на територията на Община Аврен се отписват:

1. по желание на родителите/настойниците, както и лицата, при  които са настанени за отглеждане деца по реда на чл. 26 от Закона за закрила на детето (близки, роднини, приемни семейства), със заявление до Директора на съответната детска градина, подадено в срок от 30 /тридесет/ календарни дни преди датата на отписване на детето /Приложение № 3/;

2. децата постъпващи в I клас се изписват от детското заведение по желание на родителите/настойниците, както и лицата, при  които са настанени за отглеждане деца по реда на чл. 26 от Закона за закрила на детето (близки, роднини, приемни семейства), но не по-рано от  1 /първи/ Юни в годината на постъпване в училище.

 (2). При отсъствие на дете от детска градина повече от 2 /два/ месеца без уважителна причина, детето се отписва, а мястото се счита за свободно и се обявява от директора на учебното заведение.
(3) Директорът  на детската градина задължително отразява отписването  съгласно нормативната уредба и информира за него в дирекция ОКТСД при Община Аврен.

(4) (отменена с Решение №1621/24.07.2018 г. на Административен съд Варна, в сила от 11.08.2018 г.)
Г л а в а   т р е т а

РЕД ЗА ИЗВЪРШВАНЕ НА ПРИЕМ НА ДЕЦА В ДЕТСКАТА ГРАДИНА
Раздел I

Прием на деца в детската градина


Чл.11. (1)  Приемът на децата се извършва по документи в съответната детска градина от Директора на заведението. Родителите/настойниците, както и лицата, при  които са настанени за отглеждане деца по реда на чл. 26 от Закона за закрила на детето (близки, роднини, приемни семейства), кандидатстващи за прием в общинските детски градини на територията на община Аврен, подават заявление /Приложение №1/ с всички необходими данни. При подаване на документите подателят задължително получава пореден входящ номер от детската градина.


(2) Когато подадените заявление са повече от обявените свободни места и децата  отговарят на изискванията, а местата в съответната детска градина са недостатъчни, и едновременно с това има свободни  места в друга детска градина, децата се насочват в другата детска градина, а ако родителите не желаят детето да посещава другата детска градина, изрично заявяват това обстоятелство писмено до директора на детската градина, от която се пренасочва детето. 


(3)  Неприетите деца, но отговарящи на изискванията за прием, както и тези, които не са приели предложение за пренасочване в друга детска градина, се записват като резерви. При напускане на дете от съответната възрастова група родителите на първото по ред дете от резервите се уведомяват за възможността детето им да бъде прието, като в двуседмичен срок от уведомяването същите потвърждават приемането на детето в детска градина.


(4)  Деца, навършили 4-годишна възраст и не посещавали до този момент детска градина, се насочват в подготвителен клас /подготвителна група.“


(5)  Директорът или определено от него лице завежда подаденото заявление в нарочен регистър за приети документи с пореден номер и оформя досие на детето.


(6)  В случай, че по време на приема на документи, приемащият установи, че определени документи не удостоверяват в действителност дадени обстоятелства, той уведомява в писмен вид родителите или законните представители на детето за това обстоятелство.

Чл. 12. Деца, които са на възраст по-малка от 3-годишна или които навършват 3 години през текущата календарна година, участват в класиране за първа възрастова група.

Раздел II

Подаване на заявления
Чл. 13. (1) Заявления за прием на деца в първа  възрастова група и втора възрастова група се подава от 2 /втори/ Януари до 30 /тридесети/ Април на съответната календарна година. 

(2) Заявления за прием на деца в първа възрастова група и втора възрастова група в общинските детски градини могат да се подават целогодишно и след предвидения в ал. 1 срок, при наличието на свободни места в съответните групи в детската градина и филиалите към нея. В 7-дневен срок от наличието на свободни места, Директорът на съответната детска градина обявява броя на свободните места в съответната възрастова група, срок за подаване на заявления, срок за класиране и обявяване на списъци и срок за подаване на декларация, удостоверяваща записването на детето.
Чл. 14. (1) Заявления за прием на деца, подлежащи на задължително предучилищно образование в трета и четвърта подготвителни възрастови групи се подават от 2 /втори/ Януари до 30 /тридесети/ Април на съответната календарна година, в която детето навършва 5 или 6 години.

(2) Неподаването на заявление се счита за освобождаване на мястото в детската градина. Свободните места се обявяват и се попълват по реда на подадените документи.

Чл. 15. (1) Заявленията за прием се подават по желание на родителите/настойниците, както и лицата, при  които са настанени за отглеждане деца по реда на чл. 26 от Закона за закрила на детето (близки, роднини, приемни семейства), в една от детските градини на територията на Община Аврен.

(2) Заявлението се попълва по образец /Приложение №1/, с всички необходими данни, като се посочва  наименованието на детската градина и филиалите към нея, която родителите/настойниците, както и лицата, при  които са настанени за отглеждане деца по реда на чл. 26 от Закона за закрила на детето (близки, роднини, приемни семейства) желаят детето да посещава.
(3) В заявлението задължително се изписват трите имена на детето, ЕГН, постоянен адрес на родителите/настойниците, както и лицата, при  които са настанени за отглеждане деца по реда на чл. 26 от Закона за закрила на детето (близки, роднини, приемни семейства) и телефон за връзка. 
(4) При подаване на заявлението задължително се представят оригинал и ксерокопие на удостоверението за раждане на детето и лична карта за проверка на данните на родителя/настойника, както и лицата, при  които са настанени за отглеждане деца по реда на чл. 26 от Закона за закрила на детето (близки, роднини, приемни семейства), като ксерокопията остават в детското заведение.
 (5) За деца, ползващи предимство, със заявлението за прием задължително се представят и документите, удостоверяващи ползването на предимство, посочени в чл. 25 от тази Наредба.

(6) Родителите/настойниците, както и лицата, при  които са настанени за отглеждане деца по реда на чл. 26 от Закона за закрила на детето (близки, роднини, приемни семейства) носят отговорност за коректността на подадената информация.
Раздел III
Класиране и обявяване на списъци

Чл. 16. (1) Децата се класират по реда на подадените заявления. 
(2) Класирането се извършва за всички обявени свободни места.

(3) Класирането се извършва от Директора на общинската детска градина, съобразно подадената от родителите/настойниците, както и лицата, при  които са настанени за отглеждане деца по реда на чл. 26 от Закона за закрила на детето (близки, роднини, приемни семейства) информация, като се взема предвид наличието на предимства, посочени в Раздел VI от глава трета на тази Наредба.
(4) Класирането се извършва отделно за всяка възрастова група и за всяка сграда на детското заведение на база точкова система според събраните от всяко дете точки в низходящ ред по следните критерии:

1. Деца, на които поне единия от родителите / настойниците е с постоянен или настоящ адрес на територията на община Аврен                 - 6 точки

2. Деца, на които поне единия от родителите / настойниците е с постоянен или настоящ адрес в населеното място на детската градина      - 2 точка

3. Деца близнаци, тризнаци и т.н.                                               -  6 точки

4. Деца сираци, полусираци или деца от приемно семейство  - 5 точки

5. Деца, чиито  родители са редовни студенти                          - 5 точки

6. Деца настанени в семейство на роднини или близки или в „Център за настаняване от семеен тип“                                                      - 4 точки

7. Деца с увреждания над 50% и/или деца с хронични заболявания, посочени в Приложение № 5 към чл. 21, т. 7 от Наредба 19 за експертиза за инвалидност на деца до 16 годишна възраст                                                  - 4 точки

8. Деца със специални образователни потребности                    - 4 точки

9. Деца, чийто брат/сестра, посещава същата детска градина    - 3 точки

10. Дете от многодетно семейство                                                   - 2 точки

 (4) Класирането се извършва отделно за всяка възрастова група и за всяка сграда на детското заведение.
(4а) В случай на равен брой точки, децата се класират по реда на подаване на заявлението.

(4б) В група в детската градина могат да се обучават до три деца със СОП, съгласно чл. 192 от Закона за предучилищното и училищно образование.“

(5) Близнаци се класират заедно, ако поне един от тях е класиран.

(6) Класирането се извършва по реда на желанията на родителите/настойниците, както и лицата, при  които са настанени за отглеждане деца по реда на чл. 26 от Закона за закрила на детето (близки, роднини, приемни семейства) за съответнaта детска градина и филиалите към нея на територията на Община Аврен.

(7) Списъците с приетите и резервните деца, на които родителите/настойниците, както и лицата, при  които са настанени за отглеждане деца по реда на чл. 26 от Закона за закрила на детето (близки, роднини, приемни семейства) са подали заявления за прием в срока по чл. 13 ал. 1 и чл. 14 ал. 1 от тази Наредба, се обявяват на видно място в съответнaта детска градина и филиалите към нея, в срок до 10 /десети/ Май на съответната календарна година.
Чл. 17. В 7-дневен срок от обявяване на списъците по чл. 13 ал. 2 и чл. 16 ал. 7 от тази Наредба, родителите/настойниците, както и лицата, при които са настанени за отглеждане деца по реда на чл. 26 от Закона за закрила на детето (близки, роднини, приемни семейства) на неприетите деца могат да подадат заявления за прием за ІІ-ро класиране при наличието на свободни места.

Раздел IV
Записване на деца в общински детски градини

Чл. 18. Записването се извършва от Директора на общинската детска градина или упълномощено с негова заповед лице след проверка на подадените от родителите/настойниците, както и лицата, при които са настанени за отглеждане деца по реда на чл. 26 от Закона за закрила на детето (близки, роднини, приемни семейства) задължителни документи.
Чл. 19. (1) Родителите/настойниците, както и лицата, при  които са настанени за отглеждане деца по реда на чл. 26 от Закона за закрила на детето (близки, роднини, приемни семейства) или упълномощени от тях лица могат да запишат всяко прието дете на място в детската градина в рамките на установения срок за записване.

(2) Родителите/настойниците, както и лицата, при  които са настанени за отглеждане деца по реда на чл. 26 от Закона за закрила на детето (близки, роднини, приемни семейства) на приетите деца се уведомяват в тридневен срок от обявяване на списъците за подаване на декларация /Приложение № 2/ за удостоверяване записването на детето.

(3)  При подаване на декларация /Приложение № 2/ за удостоверяване записването на детето се представят следните задължителни документи:

1. Копие от удостоверение за раждане на детето, заверено за ”вярно с оригинала” и оригинал за сверяване;

2. Лична карта за проверка на данните на родителя/настойника, както и лицата, при  които са настанени за отглеждане деца по реда на чл. 26 от Закона за закрила на детето (близки, роднини, приемни семейства);
3.Документи, удостоверяващи ползването на предимство, ако е приложимо;

4. (отменена с Решение №1621/24.07.2018 г. на Административен съд Варна, в сила от 11.08.2018 г.)
(4) При неподаване на декларация мястото се счита за свободно и се приема следващо дете от списъка с резервните деца за съответната детска градина и филиалите към нея.
Чл. 20 (1) Родителите/настойниците, както и лицата, при  които са настанени за отглеждане деца по реда на чл. 26 от Закона за закрила на детето (близки, роднини, приемни семейства) на приетите деца, подали заявление за прием в срока по чл. 13 ал. 1 и чл. 14 ал. 1 от тази Наредба, подават декларация /Приложение № 2/, с която удостоверяват записването на детето, в срок до 15 /петнадесети/ Май на съответната календарна година.
 (2) На 1 /първи/ юни на видно място в сградата на детската градина и филиалите към нея се обявяват окончателните списъци на приетите децата в съответната възрастова група и свободните места.

Раздел V
Постъпване на деца в общински детски градини
Чл. 21. (1) Приетите деца постъпват в общинските детски градини не по-рано от началото на учебната година – 15 /петнадесети/ септември на съответната календарна година.

(2) Приетите деца по реда на чл. 13 ал. 2 от тази Наредба, постъпват в общинските детски градини в 14-дневен срок от подаване на декларация /Приложение № 2/ за удостоверяване записването на детето.

(3) Децата, непостъпили до 25 /двадесет и пети/ септември или в срока по чл. 20 ал. 2 от тази Наредба, без уважителни причини, отпадат от списъчния състав на съответната детска градина и филиалите към нея.

(4) Освободените места се обявяват на видно място в сградата на детската градина и филиалите към нея .
Чл. 22.  След подаване на декларация /Приложение № 2/ за удостоверяване записването на детето и преди постъпване в съответната детска градина и филиалите към нея, родителите/настойниците, както и лицата, при  които са настанени за отглеждане деца по реда на чл. 26 от Закона за закрила на детето (близки, роднини, приемни семейства) се запознават срещу подпис с Правилника за дейността на детската градина, както и със списъка на медицински изследвания и документи, които трябва да представи при постъпване на детето в детската градина.

Чл. 23. Родителите/настойниците, както и лицата, при  които са настанени за отглеждане деца по реда на чл. 26 от Закона за закрила на детето (близки, роднини, приемни семейства) представят преди постъпване на детето в общинската детска градина следните документи:
1. здравно – профилактична карта на детето, попълнена от личния лекар;
2. еднократен отрицателен резултат от изследване за патогенни чревни бактерии (шигели, салмонела, ешерихия коли) и чревни паразити, извършено не по-рано от 15 дни преди постъпване на детето в детската градина;
3. изследвания на кръв и урина, извършени в едномесечен срок преди постъпване на детето в  детска градина;
4. изследване с отрицателна реакция по Васерман за единия от родителите, извършено в 6-месечен срок преди постъпване на детето в детската градина (приложимо само при първоначално постъпване);

5. данни от личния лекар за имунизационния статус на детето, съгласно изискванията на Наредба № 15 от 2005 г. за имунизациите в Република България. Деца, на които не са извършени задължителните имунизации за възрастта могат да се приемат в детските заведения, когато са налице трайни противопоказания за имунизирането им и са освободени по реда на Наредба №15 за имунизациите;
6. медицинска бележка за липсата на контакт със заразно болен, издадена не по – късно от 3 дни преди постъпване на детето в детска градина.


Чл. 24. (отменен с Решение №1018 по протокол от редовно заседание  № 38 на Общински съвет – Аврен, проведено на  28.02.2023 г.)
Раздел VI 
Деца, ползващи предимство в детските градини
Чл. 25. Деца със специални образователни потребности /СОП/  и хронични заболявания изрично посочени в нормативната уредба се приемат с предимство пред всички останали деца.
Чл. 26. Към заявлението за прием се прилагат и следните документи, доказващи ползване на предимство при извършването на класиране:

1. Документ за заболявания на детето съгласно Наредба за медицинска  експертиза за работоспособността до 16 г. Удостоверява се с документ от ТЕЛК при над 50% трайна намалена работоспособност. При деца с експертно решение от ТЕЛК, в което е посочено изрично „с чужда помощ”, престоят на придружителя се регламентира с Правилника за дейността на детското заведение;
2. Документ, удостоверяващ наличие на други деца в семейството с тежки заболявания и с над 70 % трайна намалена работоспособност ТЕЛК/НЕЛК/, които не са настанени в други социални институции;
3. Решение на ТЕЛК за степен на увреждане над 70% на един от родителите на детето;
4. Акт или актове за раждане на трето или следващо дете на многодетни семейства и деца-близнаци;
5. Акт за смърт на родителя или родителите, ако детето е сирак или си полусирак;
6. Документ, удостоверяващ че друго дете от семейството посещава в момента същото детско заведение (до трета група включително);
7. Документ от Държавна  агенция за закрила на детето, съгласно Закона за закрила на детето, че е налице предимство по: чл. 4, ал. 1, т. 2 – „настаняване в семейство на роднини и близки”, т. 7 – „полицейска закрила”, „Център за настаняване от семеен тип” (с документ от съответната институция).
8. Други документи, посочени в нормативен акт.
Чл. 27. Посочените предимства се ползват от децата само при представяне на пълен комплект от задължителни и допълнителни документи на единия от  родителите.
Г л а в а   ч е т в ъ р т а

ПРЕХОДНИ И ЗАКЛЮЧИТЕЛНИ РАЗПОРЕДБИ

§1. Настоящата Наредба за условията и реда за записване, отписване и преместване на деца в общински детски градини на територията на община Аврен е разработена на основание чл. 59, ал. 1 от Закона на предучилищното и училищното образование (ЗПУО).
§2. Учебната година в предучилищното образование съгласно чл. 63, ал. 2 от ЗПУО започва на 15 септември и е с продължителност 12 месеца. В случай, че 15 септември е почивен ден, тя започва на първия следващ работен ден. Учебната година включва учебно и неучебно време. Учебното време е в периода от 15 септември да 31 май на следващата календарна година, а неучебното време от 1 юни до 14 септември.  
§3. Наредбата е приета на заседание на Общински съвет – Аврен с решение № 395 по протокол №16 от 28 ноември 2016 г. Същата, може да бъде променяна или допълвана при необходимост с решение на Общински съвет -Аврен. 
Настоящата наредба е изменена с Решение 1621/24.07.2018 г. на Административен съд Варна, в законна сила от 11.08.2018 г.

Настоящата наредба е изменена с Решение №1018 по протокол от редовно заседание  № 38 на Общински съвет – Аврен, проведено на  28.02.2023 г.
Настоящата наредба е изменена с Решение №1069 по протокол от редовно заседание  № 42 на Общински съвет – Аврен, проведено на  24.04.2023 г.
СВЕТЛАНА ГЕОРГИЕВА: /п/
Председател на Общински съвет-Аврен

                                                                                                   Приложение № 1
Вх. № …………. / ………  г.








ДО

ДИРЕКТОРА
НА .............................................
СЕЛО…………………………..
ОБЩИНА АВРЕН
ЗАЯВЛЕНИЕ
за прием в детска градина

на територията на община Аврен – 20 …. г.
	I. ЛИЧНИ ДАННИ НА ПОДАТЕЛЯ (родител / настойник )

	От: (трите имена)
	 

	Адрес:
(постоянен адрес по лична карта на един от родителите, или адресна карта по настоящ адрес)
	Град/село ……………………………..…….....
ул. ......................................................... № ..... 

ж.к. .................................................... бл. ........... 

вх. .........  ет. ........  ап. ..........
	Телефон

	
	
	

	
	
	E-mail (незадължително)

	
	
	.....................@ ..........................

	II. ДАННИ ЗА ДЕТЕТО

	Трите имена на детето:
	
	ЕГН/ЛНЧ
	

	В момента детето посещава /не посещава/ градина  град/село …………………………                                             

	III. ДАННИ ЗА РОДИТЕЛИТЕ

	Майка:
	
	Баща:
	

	Месторабота:
	
	Месторабота:
	

	Длъжност:
	
	Длъжност:
	

	Сл. телефон:
	
	Сл. телефон:
	

	

	Брой и име на деца в семейството:
/с думи/
	


	ІV. ПРЕДИМСТВА
Отбележете и представете необходимите документи, доказващи предимство



	1.  Документ за адресна регистрация  на родителя/настойника -  Лична  карта или Удостоверение за настоящ адрес
	

	2. Деца, които имат брат или сестра, вече приети в детското заведение и ще продължат обучението си и през следващата учебна година
	

	3. Деца на родители, които са редовни студенти – Удостоверение, издадено от съответното Висше учебно заведение, че и двамата родители са редовни студенти или докторанти, към датата на подаване на заявлението
	

	6. Деца-сираци – Препис извлечение от Акт за смърт на родителите
	

	7.  Деца-полусираци – Препис извлечение от Акт за смърт на родител
	

	8. Деца с един неизвестен родител -  Препис извлечение от Удостоверение за раждане
	

	9.  Деца, настанени за отглеждане по реда на чл. 26 от Закон за закрила на детето при близки и роднини, или приемни семейства – Съдебно решение или Заповед за настаняване на директора на Дирекция “Социално подпомагане”
	

	10. Деца на многодетни семейства с три и повече деца от едно домакинство – Удостоверения за семейно положение – съпруг/съпруга и деца
	

	11. Деца - близнаци – Удостоверение за раждане
	

	12. Деца, чийто родител/родители/ е с/са/ трайно намалена работоспособност  – Решение на ТЕЛК
	

	13. Деца със специални образователни потребности, хронични заболявания, с трайно намалена работоспособност -   Решение на ТЕЛК, Решение на Лекарска комисия
	


Отбележете предимствата с Х 

ДЕКЛАРИРАМ:

1. Запознат/а/ съм с Наредбата за условията и реда за записване, отписване и преместване  на деца в общинските детски заведения  на територията на община Аврен.
2. Информиран/а/ съм, че всички предоставени данни са лични по смисъла на ЗЗЛД и като такива попадат под специален режим на защита.
3. Известна ми е отговорността, която нося за посочване на неверни данни, съгласно чл. 313 от Наказателния кодекс
Подаване на заявлението:

Дата: ...................... 20…… г. 



               Подпис: ........................

Приел заявлението:

Дата: ...................... 20…… г.
………………………………….

……………..

(име, фамилия)


     (подпис)
Приложение № 2

ДЕКЛАРАЦИЯ

От..............................................................................................................

/трите имена на лицето/

....................................................................................................................

/адрес/


Декларирам, че детето ми……………………………………………………………………. ……………………, ЕГН…………………, роден/а/ на ……………………… в…………………… 
ще бъде записано и ще посещава Общинска детска градина „ ………………………………….. „ гр./с………………………………………………………………………………

В качеството си на родител/настойник съм запознат/а  с Правилника за дейността на детската градина, който съм длъжен/ длъжна  да спазвам.

ДЕКЛАРАТОР:............................

                                   /подпис/

дата: ......................... 20 ……. г.


Приложение 3
Вх. № …………. / ………  г.








ДО

ДИРЕКТОРА
НА .............................................
СЕЛО .............................................

ОБЩИНА АВРЕН

ЗАЯВЛЕНИЕ
за отписване на дете от детска градина

от …………………………………….………………………………………………,

живущ/а: гр.с………………, ул……………………………………………….№……………………

УВАЖАЕМА ГОСПОЖО ДИРЕКТОР,
Заявявам желанието си детето ми……………………………………………………………. …………………………..…………, ЕГН………………………, роден/а/ на………………………, което до …………. г. посещава …………. група на поверената Ви детска градина да бъде отписано  поради ……………………………………………………………………………………… 

Освобождаването да бъде извършено от ……………. г. 

Считам, че молбата ми ще бъде удовлетворена. 

С уважение,

………………………………………

(имe, фамилия и подпис) 
Дата: ……………… 

